# VIEŠOJO PASLAUGŲ PIRKIMO-PARDAVIMO SUTARTIS (FIKSUOTŲ ĮKAINIŲ)

# Nr. 25-132

# ASK ir gak KONTEINERIŲ aptarnavimas UAB alytaus regiono atliekų tvarkymo centro ( Druskininkų sav.) aptarnaujamoje teritorijoje

2025 m. kovo 26 d.

Alytus

**UAB Alytaus regiono atliekų tvarkymo centras**, pagal Lietuvos Respublikos įstatymus įsteigta ir veikianti įmonė, juridinio asmens kodas 250135860, kurios registruota buveinė yra Vilniaus g. 31, Alytus, atstovaujama direktoriaus Aurimo Uldukio, veikiančio pagal UAB Alytaus regiono atliekų tvarkymo centro įstatus (toliau − **„Klientas “**), ir

**UAB „Druskininkų komunalinis ūkis”,** pagal Lietuvos Respublikos įstatymus įsteigta ir veikianti įmonė, juridinio asmens kodas 152010096, kurios buveinė yra Pramonės g. 4, Druskininkai, LT-66181 (toliau – “**Paslaugų teikėjas”**), atstovaujama direktoriaus pavaduotojo Eimanto Radzvilavičiaus, veikiančio pagal pareiginius nuostatus,

toliau Paslaugų teikėjas ir Klientas kiekvienas atskirai gali būti vadinami „Šalimi“, o abu kartu – „Šalimis“, sudarė šią sutartį (toliau – Sutartis), vadovaujantis neskelbiamos apklausos būdu atlikto viešojo pirkimo „ASK ir GAK konteinerių aptarnavimo, UAB Alytaus regiono atliekų tvarkymo centro (Druskininkų sav.) aptarnaujamoje teritorijoje paslaugos” sąlygomis ir susitarė dėl toliau išvardintų sąlygų.

# 1. SUTARTIES OBJEKTAS

1.1. Šia Sutartimi Paslaugų teikėjas įsipareigoja pagal Kliento poreikį ne vėliau kaip per 2 kalendorines dienas (48 val.) nuo Kliento užsakymo gavimo dienos Klientui suteikti 1.2 punkte nurodytas paslaugas (toliau - paslaugos). Klientas neįsipareigoja nupirkti konkretaus paslaugų kiekio.

1.2. Klientas pagal šią Sutartį įsipareigoja suteikti ASK ir GAK konteinerių aptarnavimo, UAB Alytaus regiono atliekų tvarkymo centro (Druskininkų sav.) aptarnaujamoje teritorijoje paslaugos ir už jas sumokėti pagal Sutartyje nurodytus įkainius Sutartyje numatytomis sąlygomis ir tvarka.

# 2. PASLAUGŲ TEIKIMO PRADŽIA

2.1. Paslaugos turi būti teikiamos įsigaliojus Sutarčiai ir gavus Kliento užsakymą.

# 3. PASLAUGŲ KAINA

3.1. Paslaugų **fiksuotas įkainis** - **3,85 Eur/m3 be PVM**. Į Sutartyje nurodytą įkainį įtraukti visi Paslaugų teikėjui privalomi mokėti mokesčiai ir visos su paslaugų tiekimu susijusios išlaidos. **Maksimalus pervežamų atliekų kiekis – 3 896 m3.**

3.2. Sutartyje nurodytas(-i) įkainis(-iai) nebus keičiamas(-i), išskyrus, kai Sutarties galiojimo laikotarpiu pasikeičia pridėtinės vertės mokestis (toliau – PVM). Pasikeitus PVM, už paslaugas, suteiktas po naujo PVM tarifo įsigaliojimo, atsiskaitoma taikant naują PVM tarifą.

# 

# 4. APMOKĖJIMO TVARKA

4.1. Klientas apmoka Paslaugų teikėjui už suteiktas paslaugas ne vėliau kaip per 30 kalendorinių dienų nuo sąskaitos faktūros ir Šalių pasirašyto paslaugų perdavimo-priėmimo akto arba kito paslaugų suteikimą patvirtinančio dokumento [ir kitų Paslaugų teikėjo įsipareigojimų nurodytų Sutarties 1.1 punkte įvykdymą] patvirtinančio dokumento gavimo dienos. Paslaugų teikėjo pateiktoje sąskaitoje-faktūroje turi būti nurodoma Sutarties data ir numeris.

4.2. Sąskaitos faktūros teikiamos tik elektroniniu būdu. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos Paslaugų teikėjo pasirinktomis priemonėmis.

4.3. Europos elektroninių sąskaitų faktūrų standarto neatitinkančią elektroninę sąskaitą faktūrą Paslaugų teikėjas gali teikti tik naudodamasis Sąskaitų administravimo bendrosios informacinės sistemos (toliau – SABIS) priemonėmis.

4.4. Klientas visas mokėtinas sumas moka pavedimu į Sutartyje nurodytą Paslaugų teikėjo banko sąskaitą.

4.5. Klientas numato tiesioginio atsiskaitymo su subtiekėjais galimybę, vadovaujantis šiame punkte nustatyta tvarka. Klientas ne vėliau kaip per 3 darbo dienas nuo šios Sutarties 8.1 punkte nurodytos informacijos gavimo raštu informuoja subtiekėjus apie tiesioginio atsiskaitymo galimybę, o subtiekėjas, norėdamas pasinaudoti tokia galimybe, raštu pateikia prašymą Klientui. Tais atvejais, kai subtiekėjas išreiškia norą pasinaudoti tiesioginio atsiskaitymo galimybe, turi būti sudaroma trišalė sutartis tarp Kliento, Paslaugų teikėjo ir jo subtiekėjo, kurioje aprašoma tiesioginio atsiskaitymo su subtiekėju tvarka, kurioje numatoma teisė Paslaugų teikėjui prieštarauti nepagrįstiems mokėjimams subtiekėjui.

# 5. UŽSAKYMŲ TEIKIMAS IR SUSIRAŠINĖJIMAS

5.1. Kliento ir Paslaugų teikėjo vienas kitam siunčiami pranešimai turi būti raštiški. Siunčiami pranešimai turi būti siunčiami paštu, elektroniniu paštu, faksu arba įteikiami asmeniškai Sutartyje Šalių nurodytais adresais. Jei adresatas raštu praneša kitą adresą, tai dokumentai privalo būti pristatomi naujuoju adresu.

5.2. Klientas teikia Paslaugų teikėjui užsakymus raštu elektroniniu paštu [info@dku.lt](mailto:info@dku.lt) arba [ekologe@dku.lt](mailto:ekologe@dku.lt)

5.3. Jei siuntėjui reikia gavimo patvirtinimo, jis nurodo tokį reikalavimą pranešime. Jei yra nustatytas atsakymo į raštišką pranešimą gavimo terminas, siuntėjas pranešime turi nurodyti reikalavimą patvirtinti raštiško pranešimo gavimą. Bet kuriuo atveju siuntėjas imasi priemonių, būtinų jo pranešimo gavimui užtikrinti.

5.4. Paslaugos teikėjas su PVM sąskaita faktūra teikia Klientui atliktų darbų aktą apie per mėnesį aptarnautus ASK, GAK konteinerius ir išvežtus kiekius m3.

# 6. KLIENTO TEISĖS IR PAREIGOS

6.1. Klientas turi nedelsdamas suteikti Paslaugų teikėjui visą turimą informaciją kuri reikalinga Sutarčiai vykdyti.

6.2. Klientas Paslaugos teikėjui suteiks 1 vnt. ASK pakaitinį konteinerį.

6.3. Klientas bendradarbiauja su Paslaugų teikėju ir suteikia jam visą informaciją, kurios pastarasis pagrįstai prašo, kad galėtų vykdyti Sutartį.

6.4. Klientas turi teisę duoti nurodymus ar instrukcijas, siekdamas užtikrinti tinkamą paslaugų teikimą.

6.5. Klientas privalo Sutartyje nustatytomis sąlygomis ir tvarka laiku apmokėti Paslaugų teikėjo pateiktas sąskaitas.

# 7. PASLAUGŲ TEIKĖJO TEISĖS IR PAREIGOS

7.1. Paslaugų teikėjas laikosi visų galiojančių įstatymų ir kitų teisės aktų nuostatų ir užtikrina, kad darbuotojai jų laikytųsi. Paslaugų teikėjas garantuoja Klientui nuostolių atlyginimą, jei Paslaugų teikėjas, jo ar jo darbuotojai nesilaikytų minėtųjų įstatymų ir kitų teisės aktų ir dėl to būtų pateikti kokie nors reikalavimai ar pradėti procesiniai veiksmai.

7.2. Paslaugų teikėjas turi vykdyti teisėtus Kliento nurodymus. Jei Paslaugų teikėjas mano, kad Kliento nurodymai viršija Sutarties reikalavimus, jis apie tai praneša Klientui per 5 (penkias) kalendorines dienas nuo tokio nurodymo gavimo dienos.

7.3. Paslaugų teikėjas visus dokumentus ir informaciją, gautą pagal Sutartį, laiko konfidencialia ir be išankstinio raštiško Kliento leidimo neskelbia ir neatskleidžia jokių Sutarties nuostatų, išskyrus atvejus, kai tai būtina vykdant Sutartį. Jei nesutariama, ar būtina skelbti ar atskleisti kokias nors Sutarties nuostatas, galutinį sprendimą priima Klientas.

7.4. Kai Paslaugų teikėjas nevykdo ar netinkamai vykdo savo sutartines prievoles, jis turi, Klientui pareikalavus, savo sąskaita ištaisyti bet kokius trūkumus, susijusius su paslaugų teikimu.

# 8. SUBTIEKIMAS

8.1. Sudarius Sutartį, tačiau ne vėliau negu Sutartis pradedama vykdyti, Paslaugų teikėjas įsipareigoja Klientui pranešti tuo metu žinomų subtiekėjų pavadinimus, kontaktinius duomenis ir jų atstovus. Klientas taip pat reikalauja, kad Paslaugų teikėjas informuotų apie minėtos informacijos pasikeitimus visu Sutarties vykdymo metu, taip pat apie naujus subtiekėjus, kuriuos jis ketina pasitelkti vėliau.

8.2. Paslaugų teikėjas Sutarties vykdymo metu gali inicijuoti subtiekėjo, numatyto Sutarties priede, pakeitimą, nurodydamas tokio keitimo motyvus.

8.3. Jei subtiekėjui Pirkimo dokumentuose buvo keliami kvalifikaciniai reikalavimai arba subtiekėjas buvo pasitelktas pagrindžiant Paslaugų teikėjo pasiūlymo atitikimą Pirkimo dokumentuose nustatytiems kvalifikaciniams reikalavimams, keičiamas subtiekėjas turi atitikti atitinkamus Pirkimo dokumentuose nustatytus kvalifikacinius reikalavimus ir neturi būti Viešųjų pirkimų įstatyme numatytų pašalinimo pagrindų. Tokiu atveju, jeigu subtiekėjo padėtis atitinka bent vieną pagal Viešųjų pirkimų įstatymo 46 straipsnį nustatytą pašalinimo pagrindą, Klientas reikalauja, kad Paslaugų teikėjas per Kliento nustatytą terminą pakeistų minėtą subtiekėją reikalavimus atitinkančiu subtiekėju.

8.4. Klientui sutikus su subtiekėjo pakeitimu, Klientas kartu su Paslaugų teikėju raštu sudaro susitarimą dėl subtiekėjo pakeitimo, kurį pasirašo Šalys. Šis susitarimas yra neatskiriama Sutarties dalis.

# 9. ŠALIŲ ATSAKOMYBĖ

9.1. Klientas, uždelsęs sumokėti Sutarties 4.1 punkte numatyta tvarka, įsipareigoja Paslaugų teikėjui pareikalavus mokėti Paslaugų teikėjui 0,02 % nuo neapmokėtos sąskaitos dydžio delspinigius, už kiekvieną uždelstą dieną.

9.2. Paslaugų teikėjas, uždelsęs suteikti paslaugas Sutartyje numatytais terminais, moka Klientui 0,02 % nuo nesuteiktų paslaugių vertės delspinigius už kiekvieną uždelstą dieną.

**10. SUTARTIES GALIOJIMAS IR NUTRAUKIMAS**

10.1. **Sutartis įsigalioja, kai Sutartį pasirašo abi Sutarties Šalys ir galioja kol Paslaugų teikėjas suteikia Klientui paslaugų už 15 000,00 EUR sumą be PVM, tačiau ne ilgiau kaip 12 mėn. nuo Sutarties įsigaliojimo dienos.**

10.2. Jei bet kuri Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.

10.3. Sutartį galima nutraukti šiais atvejais:

10.3.1. vienos Šalies sprendimu prieš 10 kalendorinių dienų raštu įspėjus kitą Šalį, jeigu ji nevykdo ar netinkamai vykdo savo įsipareigojimus ir tai yra esminis sutarties pažeidimas. Nustatydamos esminį sutarties pažeidimą Šalys privalo vadovautis Lietuvos Respublikos civilinio kodekso 6.217 str. nuostatomis.

10.3.2. Kliento sprendimu prieš 10 kalendorinių dienų raštu įspėjus Paslaugų teikėją Viešųjų pirkimų įstatymo 90 straipsnio 1 dalyje nurodytais atvejais.

10.3.3. abiejų Šalių rašytiniu susitarimu.

10.4. Nutraukus Sutartį ar jai pasibaigus, lieka galioti Sutarties nuostatos, susijusios su atsakomybe bei atsiskaitymais tarp Šalių pagal Sutartį, taip pat visos kitos Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta Sutartis.

# 11. TAIKYTINA TEISĖ

11.1. Šiai Sutarčiai taikoma ir ji aiškinama pagal Lietuvos Respublikos teisę.

# 12. GINČŲ SPRENDIMO TVARKA

12.1. Šalių tarpusavio prieštaravimai ir nesutarimai sprendžiami derybomis. Prieštaravimai ir nesutarimai, kurių nepavyksta išspręsti derybomis per 20 dienų terminą, sprendžiami Lietuvos Respublikos teisės aktų nustatyta tvarka Lietuvos Respublikos teismuose.

# 13. KITOS NUOSTATOS

13.1. Sutarties sąlygos gali būti keičiamos tik vadovaujantis Viešųjų pirkimų įstatymo 89 straipsnio nuostatomis.

13.2. Sutarties sąlygų keitimu nebus laikomas Sutarties sąlygų koregavimas joje numatytomis aplinkybėmis, jeigu šios aplinkybės nustatytos aiškiai ir nedviprasmiškai bei buvo pateiktos pirkimo sąlygose.

13.3. Kliento paskirtas asmuo, atsakingas už Sutarties vykdymą yra Martynas Krasauskas Bendrovės Transporto ir paslaugų padalinio vadovas, Kliento paskirtas asmuo, atsakingas už Sutarties ir pakeitimų paskelbimą pagal Viešųjų pirkimų įstatymo 86 straipsnio 9 dalies nuostatas yra Evalda Liškauskienė,  Bendrovės viešųjų pirkimų specialistė. Paslaugos teikėjo paskirtas asmuo, atsakingas už Sutarties vykdymą ekologė Jurgita Vaickelionytė.

13.4. Jeigu pirkimo vykdymo metu nebuvo tikrinama Paslaugų teikėjo kvalifikacija dėl teisės verstis atitinkama veikla arba buvo tikrinama ne visa apimtimi, Paslaugų teikėjas įsipareigoja Klientui, kad Sutartį vykdys tik tokią teisę turintys asmenys.

13.5. Vykdant Sutartį turi būti laikomasi aplinkos apsaugos, socialinės ir darbo teisės įpareigojimų, nustatytų Europos Sąjungos ir Lietuvos Respublikos teisės aktuose, kolektyvinėse sutartyse ir Viešųjų pirkimų įstatymo 5 priede nurodytose tarptautinėse konvencijose.

13.6. Paslaugų teikėjas perkamai paslaugai taiko aplinkos apsaugos vadybos sistemos reikalavimus pagal standartą LST EN ISO 14001 „Aplinkos vadybos sistemos. Reikalavimai ir naudojimo gairės“. Reikalavimas nustatytas vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508, 4.3. punkte.

13.7. Sutartį pasirašantis Kliento atstovas patvirtina, jog supranta, kad UAB Alytaus regiono atliekų tvarkymo centras Kliento atstovo asmens duomenis tvarkys teisėto intereso pagrindu, siekiant identifikuoti asmenį, turintį teises atstovauti Klientą ir jo vardu sudaryti bei vykdyti sandorius, vykdyti UAB Alytaus regiono atliekų tvarkymo centro taikytinus teisės aktų reikalavimus, įskaitant bet neapsiribojant susijusius su dokumentų archyvavimu, pateikti reikalavimus Klientui. Kliento atstovo asmens duomenų tvarkymas, duomenų subjekto teisės, asmens duomenų saugojimo terminai nustatyti UAB Alytaus regiono atliekų tvarkymo centro privatumo politikoje, su kuria Kliento atstovas gali susipažinti [www.aratc.lt](http://www.aratc.lt).

13.8. Sutartis sudaroma lietuvių kalba.

13.9. Jei Sutartis sudaroma ją pasirašant fiziniais Šalių parašais, pasirašoma tiek Sutarties egzempliorių, kiek yra Sutarties Šalių. Jei Sutartis sudaroma ją pasirašant kvalifikuotais elektroniniais parašais, Šalys pasirašo vieną Sutarties egzempliorių, perduodamą viena kitai naudojantis telekomunikacijų galiniais įrenginiais. Jei Sutartis sudaroma ją pasirašant skirtingais parašų formatais, Šalys apsikeičia pasirašytais Sutarties egzemplioriais, naudodamosi atitinkamomis apsikeitimo priemonėmis.

# 14. Šalių juridiniai adresai, rekvizitai ir parašai

# KLIENTAS PASLAUGŲ TEIKĖJAS

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  | | --- | --- | | UAB Alytaus regiono atliekų tvarkymo centras | UAB “Druskininkų komunalinis ūkis” | | Vilniaus g. 31, Alytus | Pramonės g. 4, Druskininkai, LT-66181 | | PVM mokėtojo kodas: LT100001596812 A/s LT 307300010129791336 Swedbank, AB | Juridinio asmens kodas 152010096  PVM mokėtojo kodas LT520100917 | | Tel. (8 315) 72842 | A. s. LT34 7181 2000 0746 7934 | | El. pastas: [info@alytausratc.lt](mailto:info@alytausratc.lt) | Šiaulių bankas AB | |  | El. pastas [info@dku.lt](mailto:info@dku.lt) | | Direktorius  Aurimas Uldukis | Direktorius  Vilius Ašmenskas | |  | A.V. | | |  |  | | --- | --- | | UAB „Druskininkų komunalinis ūkis” | **UAB “Druskininkų komunalinis ūkis”** | | Pramonės g. 4, Druskininkai, LT-66181 | Pramonės g. 4, Druskininkai, LT-66181 | | Juridinio asmens kodas 152010096  PVM mokėtojo kodas LT520100917 | Juridinio asmens kodas 152010096  PVM mokėtojo kodas LT520100917 | | A. s. LT34 7181 2000 0746 7934 | A. s. LT34 7181 2000 0746 7934 | | Šiaulių bankas AB | Šiaulių bankas AB | | El. pastas [info@dku.lt](mailto:info@dku.lt) | El. pastas [info@dku.lt](mailto:info@dku.lt) | | Direktoriaus pavaduotojas  Eimantas Radzvilavičius | Direktorius  **Vilius Ašmenskas** | |  | A.V. | |  |